Pirkimo sąlygų 4 priedas 

KVALIFIKACIJOS REIKALAVIMAI TIEKĖJAMS
	Eil. Nr.
	Kvalifikacinis reikalavimas
	Atitiktį pagrindžiantys dokumentai
	Subjektas, kuris turi atitikti reikalavimą

	
1. Teisė verstis veikla


	1.1.
	Tiekėjas pirkimo sutarties vykdymui turi turėti Maisto tvarkymo subjekto patvirtinimo pažymėjimą.
	Dokumentai, kuriuos turės pateikti galimas laimėtojas:

1. Dokumentai (Viešųjų pirkimų įstatymo 51 straipsnio 4 dalis) – jų kopijos arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija:
1) profesinių ar veiklos registrų tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje jis registruotas, ar priesaikos deklaracija, liudijanti tiekėjo teisę verstis atitinkama veikla (Lietuvos Respublikoje registruotas tiekėjas pateikia: valstybės įmonės išduotą Lietuvos Respublikos juridinių asmenų registro išrašo kopiją, ūkininkas – ūkininko pažymėjimą, asmuo besiverčiantis individualia veikla – individualios veiklos registravimo dokumentą arba verslo liudijimo įsigijimo dokumentą);
2) jeigu verstis atitinkama veikla yra privalomi leidimai, licencijos, atestatai ar kiti dokumentai – atitinkamų dokumentų – licencijų, leidimų, atestatų ar kitų pirkimo sutarčiai vykdyti privalomų dokumentų, kopijos;
3) paslaugų pirkimo atveju – atitinkami leidimai arba narystės tam tikrose organizacijose įrodymai, kai tiekėjai juos privalo turėti, norėdami teikti paslaugas savo kilmės šalyje.
	Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;
Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų;
Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas.
Tiekėjas privalo įsipareigoti, jog pirkimo sutartį vykdys tik tokią teisę turintys asmenys.
Pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas.


	
2. Techninis ir profesinis pajėgumas


	2.1.
	Tiekėjas per paskutinius 3 metus iki pasiūlymo pateikimo termino pabaigos pagal vieną ar daugiau sutarčių yra savo jėgomis suteikęs maitinimo paslaugų  už 50 000 Eur be PVM.

Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.
	Dokumentai, kuriuos turės pateikti galimas laimėtojas:

1. Dokumentai (Viešųjų pirkimų įstatymo 51 straipsnio 7 dalies 2 punktas): pagrindinių per pastaruosius 3 metus suteiktų paslaugų sąrašas, kuriame nurodytos paslaugų bendros sumos, datos ir paslaugų gavėjai (tiek viešieji, tiek privatieji). 

 
	Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;
Subtiekėjams šis reikalavimas nenustatomas.
 





